# ఒక్క మగాడు

|  |
| --- |
| **ఒక్క మగాడు** (2008 తెలుగు సినిమా) |
|  One And Only |
| దర్శకత్వం | వై.వి.ఎస్.చౌదరి |
| నిర్మాణం | వై.వి.ఎస్.చౌదరి |
| రచన | చింతపల్లి రమణ |
| తారాగణం | నందమూరి బాలకృష్ణ, సిమ్రాన్ బగ్గా, అనుష్కా షెట్టి, విషా కొఠారి, అసుతోష్ రాణా, కోట శ్రీనివాసరావు, రవి కాలె, సలీమ్, సుబ్బరాజు |
| సంగీతం | మణిశర్మ |
| గీతరచన | చంద్రబోస్ (రచయిత) |
| ఛాయాగ్రహణం | వి.ఎస్.ఆర్.స్వామి |
| భాష | తెలుగు |
| **ఐ.ఎమ్.డీ.బి పేజీ** |

[[వర్గం:2008\_తెలుగు\_సినిమాలు]]

**ఒక్క మగాడు** 2008లో విడుదలైన తెలుగు సినిమా. నందమూరి వంశ వీరాభిమాని వై.వి.ఎస్.చౌదరి దర్శకత్వంలో నందమూరి బాలకృష్ణ నటించిన చిత్రం కావడంతో ఈ చిత్రంపై విపరీతమైన అంచనాలు పెరిగిపోవడం, ఆ అంచనాలను అందుకునే రీతిలో చిత్రం లేకపోవడం వల్ల ఈ చిత్రం బాలకృష్ణకు మరొక పరాజయాన్ని మిగిల్చింది. మేకప్, గ్రాఫిక్స్, సాంకేతిక విలువలను పట్టించుకున్నంతగా కథను పట్టించుకోలేదు కాబట్టే ఈ చిత్రం పరాజయం పాలయ్యింది. ఈ చిత్రంలో హీరో పాత్ర నరసింహనాయుడు, భారతీయుడు అనే రెండు సినిమాల హీరో పాత్రల కలగలుపు అని పలువురు విమర్శించారు.

## కథ

వెంకటాపురం గ్రామంలో వీరవెంకట సత్యనారాయణ స్వామి (స్వామి) ప్రజలకు ఆరాధ్యనాయకుడు. అతని తాత దేశం స్వరాజ్యం కోసం పోరాడి, బందీగా అయ్యి, తరువాత ఆచూకీ కానరాలేదు. అవినీతిపరులైన ఎందరో అధికారులు, ప్రముఖులు మరణించగా ఆందుకు స్వామిని అనుమానించడం మొదలు పెడతారు. కాని "ఒక్కమగాడు" అనబడే ముసలివాడు తానే ఈ శిక్షలను అమలుచేస్తున్నానని చెబుతుంటాడు. స్వామికి, ఒక్క మగాడికి పోలికలుంటాయి. ఇంకా స్వామికి నంబూద్రి అనబడే రాజకీయనాయకునితో వైరం ఉంది. ఈ స్థితిలో ఒక్కమగాడికోసం అన్వేషణ మొదలవుతుంది.ఈ చిత్రంలో ఒక్క మగాడు (బాల కృష్ణ) ఒక చేతితో కరెంటు తీగను పట్టుకుని మరొక చేతితో ముగ్గురు వ్యక్తులను పట్టుకుంటాడు కురెంటు షాకు వల్ల ఆ ముగ్గురూ చనిపోయినా ఒక్క మగాడికి మాత్రం ఎమీ కాకపోగా ఆయన నవ్వుతూ కనిపిస్తాడు. ఈ సన్నివేశం అసహజంగా అనిపించినా బాలకృష్ణ లాంటి కమర్షియల్ హీరోకి ఆ మాత్రం ఉండాలి.

ఇతర సాంకేతిక వర్గం
* నిర్వాహక నిర్మాత - కొమ్మినేని వెంకటేశ్వరరావు
* సహ నిర్మాత - యలమంచిలి యుక్త
* ఛాయాగ్రహణం - మధు నాయుడు
* కూర్పు - కోటగిరి వెంకటేశ్వరరావు
* కోరియోగ్రఫీ - బృంద, తార, అమ్మ రాజశేఖర్
* పోరాటాలు - విజయన్
* సంభాషణలు - చింతపల్లి రమణ

## నటీనటులు

* నందమూరి బాలకృష్ణ ద్విపాత్రాభినయం: రాఘుపతి రాఘవ రాజారాం, వీర వెంకట సత్యనారాయణ స్వామి
* అనుష్క శెట్టి భవాని పాత్రలో – స్వామి ప్రేమికురాలు, నంబూద్రియార్ కుమార్తె
* సిమ్రాన్ శారద (బేబీ) పాత్రలో – స్వామి అమ్మమ్మ
* నిషా కొఠారి అలివేలు పాత్రలో – స్వామి ప్రేమికురాలు
* అశుతోష్ రాణా ముఖ్యమంత్రి నంబూద్రియార్ పాత్రలో
* రవి కాలే సీబీఐ అధికారి పాత్రలో
* కోట శ్రీనివాసరావు
* గిరి బాబు
* చంద్ర మోహన్
* సుబ్బరాజు – సీబీఐ అధికారికి సహాయకుడు
* చలపతి రావు
* రంగనాథ్
* శివాజీ రాజా
* అన్నపూర్ణ
* రాజ్యలక్ష్మి
* రఘు బాబు – నంబూద్రియార్ వ్యక్తిగత సహాయకుడు
* రవి ప్రకాష్ – రవి పాత్రలో
* కృష్ణ భగవాన్
* చిన్నా
* లక్ష్మీపతి
* రఘునాథ రెడ్డి
* జి.వి.సుధాకర్ నాయుడు
* నర్సింగ్ యాదవ్
* దేవదాస్ కనకాల
* బండ్ల గణేష్
* సలీం బేగ్
* సమీర్ హసన్
* శ్రవణ్
* ప్రభాకర్
* పింగ్ పాంగ్ సూర్య
* ప్రసాద్ బాబు
* నారాయణరావు
* హరి ప్రసాద్
* శివ ప్రసాద్
* శివ పార్వతి
* అలపాటి లక్ష్మి
* హారిత
* కరిష్మా

## పాటలు

ఈ చిత్రంలోని మొత్తం 7 పాటలను చంద్రబోస్ గారే రచించారు.

ఈ చిత్రంలోని అన్ని పాటలను రచించిన వారు:చంద్రబోస్; అన్ని పాటలకు సంగీతం సమకూర్చినవారు:మణిశర్మ.

పాటల జాబితా| సం. | పాట | గాయకులు | పాట నిడివి |
| --- | --- | --- | --- |
| 1. | "ఒక్క మగాడు (Okka Magadu)" | రీటా, భార్గవి | 5:41 |
| 2. | "దేవాది దేవా (Devadi Deva)" | విజయ్ యేసుదాస్, రంజిత్ | 5:47 |
| 3. | "అమతో (Amatho)" | నవీన్, అనుష్క శెట్టి | 4:56 |
| 4. | "ఆ ఆ ఈ ఈ (Aa Aa Ee Ee)" | రాహుల్ నంబియార్, జే | 4:57 |
| 5. | "నను పాలించగ (Nanu Palinchaga)" | మల్లికార్జున్, రీటా | 5:04 |
| 6. | "రే నీ అబ్బా క్యా (Rey Nee Abba Kya)" | రీటా | 4:37 |
| 7. | "పట్టుకు (Pattuku)" | రీటా | 4:53 |
| మొత్తం నిడివి: | 35:55 |

## విశేషాలు

ఒక్కమగాడు చిత్రం విడుదల సందర్భంగా గన్నవరంలో అభిమానుల పోస్టరు. వెనుక ఉన్న టాక్సీ స్టాండులోని కార్లను బట్టి ఈ పోస్టరు సైజును ఊహించుకోవచ్చును
అంతకు కొద్దికాలం ముందే వచ్చిన చిరుత వంటి సినిమాలతో ఆరంభమైన అభిమానుల పోస్టర్ల సంరంభం ఒక్కమగాడు చిత్రం విడుదల సందర్భంగా బాగా కనిపించింది. బాలకృష్ణ అభిమానుల పోస్టర్లు పెద్దయెత్తున ఊరూరా వెలిశాయి. ఈ పోస్టర్లలో సినిమా అభిమానం, స్థానిక రాజకీయ వర్గ సూచన, కులాభిమానం ఛాయలు కనిపించడం విశేషం.

ఒక్కమగాడు చిత్రం విడుదల సందర్భంగా దుగ్గిరాలలో అభిమానుల పోస్టరు.

## బయటి లింకులు

* ఇంటర్నెట్ మూవీ డేటాబేసు లో *Okka Magaadu*